във връзка с ТRACES.
 2. Звената за контакт, определени за подаване на уведомления за засичания EUROPHYT, се разглеждат също като звена за контакт за тази функция в ТRACES.
 Член 36
 Достъп до данни, информация и документи в ТRACES
 1. Всеки оператор има достъп до данните, информацията или документите, които обработва, изготвя или предава в ТRACES.
 2. Всеки компетентен орган има достъп до данните, информацията или документите, обработвани, изготвяни или предавани в неговата област на отговорност в ТRACES — от собствените му служители или от операторите под негово ръководство в ТRACES.
 3. Когато повече от един компетентен орган обработва, изготвя или предава данни, информация или документи в ТRACES, той има достъп до всички такива данни, информация или документи.
 4. Без да се засяга правото на достъп на Комисията съгласно член 8, параграф 2, субекти, които не са допринесли за обработването, изготвянето или предаването на данни, информация или документи в ТRACES или не са участвали в съответното пускане на пазара или придвижване, нямат достъп до такива данни, информация или документи.
 5. Чрез дерогация от параграф 4 от настоящия член компетентните органи имат достъп до данните, информацията или документите относно решение за отказ за въвеждане на пратка или разпореждане за предприемане на действия, регистрирано в ТRACES в съответствие с член 66, параграф 5 от Регламент (ЕС) 2017/625.
 Член 37
 Обмен между ТRACES и други електронни системи
 1. Обменът на данни между ТRACES и други електронни системи, включително националните системи на държавите членки, е синхронизиран, взаимен и базиран на стандартите на UN/CEFACT, IPPC (Международна конвенция по растителна защита) и OIE.
 2. При обмена на данни между ТRACES и националните системи на държавите членки се използват референтните данни, предвидени в ТRACES.
 Член 38
 Сътрудничество между органите в държавите членки във връзка с пратки, въвеждани в Съюза
 1. За целите на сътрудничеството, предвидено в член 75, параграф 1 от Регламент (ЕС) 2017/625, митническите органи на държавите членки имат достъп до данни, информация и документи във връзка с животни и стоки, въвеждани в Съюза от трети държави, и до решения, взети въз основа на официалния контрол, извършен в съответствие с дял II, глава V от същия регламент, посредством
 а)
 ТRACES или националните системи на тяхната държава членка; или
 б)
 инициативата на ЕС за едно гише в митническата област на базата на електронните системи, посочени в Решение No 70/2008/ЕО и свързани с ТRACES.
 2. Когато липсва посоченият в параграф 1 достъп, държавите членки правят без неоправдано забавяне необходимото, за да могат техните митнически и компетентни органи да обменят взаимно и своевременно съответните данни, информация и документи.
 Член 39
 Издаване на електронни официални сертификати и използване на електронни подписи
 1. Електронните официални сертификати за пратки животни и стоки, въвеждани в Съюза, отговарят на всяко едно от следните изисквания:
 а)
 издават се в една от следните системи:
 i)
 TRACES;
 ii)
 национална система на държава членка;
 iii)
 система за електронно сертифициране на трета държава или международна организация, която има възможност за обмен на данни с TRACES;
 iv)
 система за електронно сертифициране на трета държава или международна организация, която има възможност за